b'\n_START_ARTICLE_\nWerner Rathmayr\n_START_SECTION_\nKariera v svetovnem pokalu\n_START_PARAGRAPH_\nNa tekmah svetovnega pokala je debitiral na tekmi Novoletne turneje v sezoni 1989/90 v Innsbrucku in zasedel 69. mesto. V tej sezoni ni osvojil to\xc4\x8dk svetovnega pokala. Na koncu sezone je nastopil na mladinskem svetovnem prvenstvu.\n_START_SECTION_\nSezona 1991/92\n_START_PARAGRAPH_\nPrvi dve zmagi je osvojil na tekmah v Sapporu, drugi pa je bil v Oberstdorfu, kjer je tekmo kon\xc4\x8dal za izjemnim Tonijem Nieminenom. Pravtako je zmagal na obeh Oberstdorfskih tekmah na letalnici. V skupnem se\xc5\xa1tevku svetovnega pokala je osvojil drugo mesto za Nieminenom.\n_START_SECTION_\nSezona 1992/93\n_START_PARAGRAPH_\nSezono je za\xc4\x8del odli\xc4\x8dno, zmagal je na obeh preizku\xc5\xa1njah v Falunu, bil pa je \xc5\xa1e dvakrat drugi na tekmah v Sapporu, enkrat za Martinom H\xc3\xb6llwarthom, drugi\xc4\x8d za Akiro Higa\xc5\xa1ijem. V se\xc5\xa1tevku svetovnega pokala je bil skupno na 4. mestu.\n_START_SECTION_\nSkakalna kriza\n_START_PARAGRAPH_\nPo sezoni 1992/93 Rathmayr ni dosegal dobrih rezultatov, padel pa je tudi v krizo. Mnoge, ki so od njega pri\xc4\x8dakovali vrnitev, je razo\xc4\x8daral, \xc5\xa1e najbolj na tekmah v poletih, kjer se ni uvr\xc5\xa1\xc4\x8dal niti v finalno serijo. Njegova najbolj\xc5\xa1a uvrstitev v sezoni 1993/94 je bilo 7. mesto na tekmi v Innsbrucku. Svoje zadnje to\xc4\x8dke v svetovnem pokalu je dobil v sezoni 1996/97 na poletih na Kulmu kjer je osvojil 28. mesto. Po naslednji preizku\xc5\xa1nji na letalnici se je upokojil.'